stanford-oval/wikipedia huggingface dataset:
Luis de Pablo

Luis de Pablo
Luis de Pablo (28. tammikuuta 1930 Bilbao – 10. lokakuuta 2021 Madrid) oli espanjalainen säveltäjä. Hän kuului Generación del 51:ksi kutsutun avantgardistisen musiikin säveltäjäsukupolven merkkihenkilöihin.
Pablo aloitti musiikkiopintonsa Hondarribiassa ja jatkoi niitä Madridissa, johon muutti vuonna 1939. Hän opiskeli musiikkia enimmäkseen itsenäisesti, mutta sai ohjeistusta muiden muassa Maurice Ohanalta ja Max Deutschilta. Vuonna 1952 Pablo valmistui Madridissa suorittamiensa oikeustieteellisten opintojen päätteeksi. Vuonna 1954 BBC kantaesitti Lontoossa hänen teoksensa Coral eucarístico. Samana vuonna hän sai teoksellaan Quinteto para cuerda y clarinete palkinnon Samuel Ros -kilpailussa. Sittemmin Pablo sävelsi toistasataa teosta ja perusti aikansa musiikkiin erikoistuneita yhtyeitä, joihin kuuluivat Tiempo y música ja Alea. Hän teki yhteistyötä myös elokuvaohjaajien, kuten Carlos Sauran ja Víctor Ericen kanssa. Lisäksi hän perusti Espanjan elektroakustisen laboratorion.
Pablon saamien palkintojen joukossa olivat Taideansioiden kultamitali (1986), Espanjan kansallinen musiikkipalkinto (1991), Tomás Luis de Victoria -palkinto (2009) ja Venetsian biennaalin Kultainen leijona (2020). Elokuvia, joihin Pablo sävelsi musiikin, olivat muiden muassa La busca, El espíritu de la colmena ja La caza. Vuodelta 1983 on ooppera Kiu.
Aiheesta muualla

Luis de Pablo Internet Movie Databasessa. (englanniksi)
Luxinnovation

Luxinnovation on Luxemburgin ruhtinaskunnan innovaatioiden ja teknologian kehittämisen rahoitusorganisaatio. Se perustettiin vuonna 1984. Sitä johtaa Gilles Schlesser.  
Vuonna 1989 sen organisaatiomuoto muuntui muotoon Groupement d'intérêt économique, joka koostui kuudesta yksityisestä ja julkisen sektorin organisaatiosta-
Kulttuuri-, opetus- ja tutkimusministeriö
Elinkeino- ja ulkomaankauppaministeriö
Keskiluokka-, turismi- ja asumisministeriö , jolla on paljon tekemistä pk-yritysten kanssa.
Fedil – Business Federation Luxembourg, joka on teollisuusliitto
Luxemburgin kauppakamari
Luxemburgin ammattiyhdistysliike (? Chamber of Skilled Crafts)
Aiheesta muualla

Luxinnovation (Arkistoitu – Internet Archive)
Mother’s Daughter

| ”Mother’s Daughter” Miley Cyrus |
| --- | --- | --- |

Singlen tiedot
 Albumilta: She Is Coming EP & She Is Miley Cyrus
 Julkaistu: 31. toukokuuta 2019
 Formaatti: digitaalinen lataus, suoratoisto
 Tuottaja(t): Andrew Wyatt
 Tyylilaji: pop
 Kesto: 03.39
 Levy-yhtiö: RCA Records
Miley Cyrusin muut singlet
| ”Nothing Breaks Like a Heart” 2018 | ”Mother’s Daughter” 2019 | ”On a Roll” 2019 |
Mother’s Daughter on yhdysvaltalaislaulaja Miley Cyrusin musiikkikappale. Sen julkaisi RCA Records hänen toisen, She Is Coming -EP:nsä johdantosinglenä 31. toukokuuta 2019. Se on mukana myös Cyrusin tulevalla seitsemännellä, She Is Miley Cyrus -studioalbumilla. Kappaleen ovat sanoittaneet Cyrus, Alma Miettinen ja Andrew Wyatt, joista viimeisin myös tuotti sen. Sanoiltaan kappaleen on kuvailtu olevan naisten vaikutusmahdollisuuksien lisäämisen hymni. Kappaleen musiikkivideo julkaistiin Cyrusin YouTube-kanavalla 2. heinäkuuta 2019. Videolla nähdään Cyrus esiintymässä punaisessa kissapuvussa punaisensävyisessä valaistuksessa ja estetiikassa, jonka lisäksi sillä nähdään kohtauksia esimerkiksi kehopositiivisista ja liikuntavammaisista naisista.
”Mother’s Daughter” oli kaupallisesti kohtalainen menestys, sen päästyä singlelistan kahdekymmenen parhaan joukkoon Latviassa, Liettuassa, Skotlannissa, Slovakiassa, Tšekissä ja Unkarissa sekä kolmenkymmenen parhaan joukkoon Australiassa, Irlannissa, Isossa-Britanniassa ja Uudessa-Seelannissa. Lisäksi se on myynyt Puolassa kaksinkertaista platinaa. Cyrus esitti kappaleen ensimmäisen kerran livenä ”Cattituden” ja ”D.R.E.A.M.in” kanssa BBC Radio 1’s Big Weekendissä Middlesbroughissa 25. toukokuuta 2019.
Käännös suomeksi
Murcia-San Javierin lentoasema

Murcia-San Javierin lentoasema (IATA: MJV, ICAO: LELC) on yhdistetty siviili- ja sotilaslentoasema, joka sijaitsee Espanjassa San Javierin kunnassa. Lentoasemaa käyttävät muun muassa lentoyhtiöt Air Nostrum, Easyjet, Iberia, Jet2.com, Norwegian Air Shuttle, Ryanair ja Scandinavian Airlines.
Murazzano (juusto)

Juustokiekko.
Murazzano on italialainen lampaanmaitojuusto.
Nimensä mukaisesti juusto on peräisin Murazzanon kaupungista Italian Piemonten Alta Langan alueella. Lampaanmaitojuustoa tiedetään valmistetun alueella jo pitkään. Plinius vanhempi mainitsee kelttien valmistaneen juustoa teoksessaan Naturalis historia. Historiallisen juuston yhteys nykyisenkaltaiseen Murazzano-juustoon ei ole kuitenkaan näyttöä. Joka tapauksessa alueen naisten oli tapana mkyydä juustonsa Murazzanon torilla, josta juustoa päätyi edelleen esimerkiksi Torinoon. Nykyisin juustolla on EU:n suojattu alkuperäsnimitys.
Murazzano-juustoa valmistetaan nykyisesti suojatun alkuperäisnimityksen mukaisesti yhteensä noin viidelläkymmenellä paikkakunnalla Piemontessa. Juuston valmistukseen käytetään Pecora delle Langhe-nimistä lammasrotua, joka on nykyisin uhanalainen. Juustoa valmistettaessa juustomassa leikellään pieniksi kappaleiksi ja kuivatetaan fascelle-nimisissä muoteissa. Vuorokauden jälkeen juusto suolataan ja se kypsyy vielä 4–10 päivää.
Valmis juusto on 10–15 cmleveä ja 3–4 cm korkea litteä juustokiekko. Tuoreeltaan juustolla ei ole lainkaan kuorta, mutta ajan kuluessa sille mkuodostuu kellertävä kalvo. Juusto on sisältään valkoista ja pehmeää. Maku on aluksi makea muuttuuen suolaisemmaksi ja voimakkaammaksi juuston vanhetessa.
Lakuanjärvi

| Lakuanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°51′29″N, 24°19′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  nimetön oja 
Järvinumero:  35.755.1.002
Mittaustietoja
Pinnankorkeus:  162 m  
Rantaviiva:  0,975 km  
Pinta-ala:  4,572 ha  
Saaria:  ei saaria 
 fiLakuanjärvi 
Lakuanjärvi  on Pirkanmaalla Ruoveden Hyyrylässä sijaitseva järvi.
Maantietoa

Järven pinta-ala on 4,6 hehtaaria ja se on 400 metriä pitkä ja 200 metriä leveä. Se sijaitsee aivan Juupajoen kuntarajan tuntumassa Hyytiälän kohdalla. Alue on kumpuilevaa moreenialuetta, jossa on harvakseltaan haja-asutusta. Järvellä ei ole kartan mukaan saaria. Sen rantaviivan pituus on 1,0 kilometriä ja se on metsämaata. Rannalla sijaitsee kaksi vapaa-ajan asuntoa. Niille tulee tiet yhdysteiltä 3441 ja 14313.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Rauhtianojan valuma-alueeseen (35.755) se kuuluu. Järven vedenpinnan korkeus on 162 metriä mpy. Järveen laskee kaksi suo-ojaa samalta suolta. Järven laskuoja lähtee sen etelärannasta ja se laskee johto-ojana Juupajoen Musturinkulmalle, missä se yhtyy Rauhianojaan. Se laskee puolestaan Kopsamoon 11 kilometrin päässä Lakuanjärvestä.
Historiaa

Vuoden 1957 peruskartassa oli järvellä kaksi maatilaa Lakua ja Järvensivu. Niiden pellot ulottuivat järven etelärantaan. Järvelle kaivettiin tai merkittiin laskuoja vasta vuoden 1983 karttaan. Tässä kartassa pellot olivat jo lähes kokonaan metsitettyjä.
Mofaz Racing

Mofaz Racing oli malesialainen autourheilutalli. Talli perustettiin vuonna 2009, jolloin talli kilpaili Formula Renault 3.5 sarjassa yhteistyössä Fortec Motorsportin kanssa. Debyyttivuonnaan talli sijoittui sarjan viidenneksi ja tallin kuljettaja Fairuz Fauzy sijoittui toiseksi sarjapisteissä. Vuonna 2010 talli jatkoi sarjassa toimien Lotus Racing tallin junioritiiminä kilpaillen Mofaz Racing nimellä. Talli sijoittui yhdeksänneksi sarjapisteissä. Vuonna 2011 talli sijoittui jälleen yhdeksänneksi sarjapisteissä FR 3.5 sarjassa. Talli lopulta vetäytyi sarjasta kauden 2011 jälkeen. Talli kilpaili myös JK Racing Asia Series-sarjassa.
Käännös suomeksi
Luettelo Kyproksen kaupungeista

Kyproksen kartta.
Tämä on luettelo Kyproksella sijaitsevista kaupungeista. Varsinaisiksi kaupungeiksi (póli) on luetteloitu kaikki yli 10 000 asukkaan asutukset. Lisäksi on luetteloitu pieniä kaupunkeja (komópoli) ja suuria kyliä (chorió), joiden väkiluku on 5 000–10 000.
Kaikki Kyproksen kaupungit ovat de jure Kyproksen tasavallan kaupunkeja, mutta osa kaupungeista on Turkin miehittämiä ja de facto Pohjois-Kyproksen turkkilaisen tasavallan hallinnassa.
Kaupungit (póli)

| Nimi | Hallinta (de facto) | Väkiluku> Kaupunki | Väkiluku> Suuralue |
| --- | --- | --- | --- |
| Nikosia (Lefkosía) 1 | Kypros | 55 014 | 244 200 |
| Nikosia (Lefkosía) 1 | Pohjois-Kypros | 51 836 | 244 200 |
| Limassol (Lemesós) | Kypros | 101 000 | 182 600 |
| Lárnaka | Kypros | 51 468 | 85 700 |
| Stróvolos 2 | Kypros | 67 904 |  |
| Lakatámeia 2 | Kypros | 38 345 |  |
| Famagusta (Ammóchostos) | Pohjois-Kypros | 37 868 |  |
| Páfos | Kypros | 32 892 | 64 400 |
| Káto Polemídia 3 | Kypros | 22 369 |  |
| Kyrenia (Kerýneia) | Pohjois-Kypros | 22 148 |  |
| Aglantziá 2 | Kypros | 20 783 |  |
| Aradíppou 4 | Kypros | 19 228 |  |
| Égkomi 2 | Kypros | 18 010 |  |
| Kióneli 2 | Pohjois-Kypros | 17 045 |  |
| Latsiá 2 | Kypros | 16 774 |  |
| Paralímni | Kypros | 14 963 |  |
| Mésa Geitoniá 3 | Kypros | 14 477 |  |
| Ágios Athanásios 3 | Kypros | 14 347 |  |
| Germasógeia 3 | Kypros | 13 421 |  |
| Ágios Dométios 2 | Kypros | 12 456 |  |
| Ýpsonas 3 | Kypros | 11 117 |  |
| Dáli | Kypros | 10 466 |  |
Huomautukset: 1 Kaupunki on jaettu Kyproksen tasavallan ja Pohjois-Kyproksen turkkilaisen tasavallan puoliin. 2 Nikosian suurkaupunkialueen osa. 3 Limassolin suurkaupunkialueen osa. 4 Lárnakan suurkaupunkialueen osa.
Pieniä kaupunkeja (komópoli) ja suuria kyliä (chorió)

| Nimi | Hallinta (de facto) | Väkiluku |
| --- | --- | --- |
| Géri 2 | Kypros | 8 235 |
| Geroskípou 5 | Kypros | 7 878 |
| Mórfou | Pohjois-Kypros | 7 251 |
| Livádia | Kypros | 7 206 |
| Tséri | Kypros | 7 035 |
| Xylofágou | Kypros | 6 231 |
| Voróklini (Oróklini) | Kypros | 6 134 |
| Lápithos | Pohjois-Kypros | 5 748 |
| Karavás | Pohjois-Kypros | 5 595 |
| Mántres 2 | Pohjois-Kypros | 5 338 |
| Ágios Epíktitos | Pohjois-Kypros | 5 110 |
Huomautukset: 2 Nikosian suurkaupunkialueen osa. 5 Páfoksen suurkaupunkialueen osa.
Aiheesta muualla

Kuvia tai muita tiedostoja aiheesta Luettelo Kyproksen kaupungeista Wikimedia Commonsissa
Nikosia, Kyproksen pääkaupunki.
Limassol
Páfos
Lobsang Sangay

| Lobsang Sangay |
| --- | --- |

Sikyong
 20.9.2012 – 27.5.2021  
Edeltäjä:  hän itse (Kolan Tripana)
Seuraaja:  Penpa Tsering
Kalon Tripa
 8.8.2011 – 20.9.2012  
Johtaja:  Dalai-lama
Edeltäjä:  Lobsang Tenzin
Seuraaja:  virka lakkautettu
Henkilötiedot
Syntynyt: 1968 Darjeeling, Länsi-Bengali, Intia
Kansalaisuus:  yhdysvaltalainen
Puoliso:  Kesang Yangdon Shakjang
Lapset:  1
Tiedot
Tutkinnot:  Harvardin yliopisto (SJD)
Lobsang Sangay (tiibetiksi བློ་བཟང་སེང་གེ་, s. 1968) on lakimies. Hän on toiminut Tiibetin pakolaishallituksen pääministerinä. Pääministerin virkaan hänet valittiin huhtikuussa 2011. Hänen roolinsa on edeltäjiään merkittävämpi tiibetiläisten uskonnollisen johtajan dalai-laman siirrettyä kaikki poliittiset tehtävänsä pääministerille. Sangay keräsi pääministerivaalissa 55 prosenttia äänistä. Vaaleissa äänesti liki 50 000 ulkomailla asuvaa tiibetiläistä.
Tausta ja yksityiselämä

Sangayn vanhemmat pakenivat Tiibetistä Kiinan valloitettua se, ja tapasivat Intiassa pakolaisleirillä. Hänen isänsä oli aikaisemmin toiminut buddhalaisena munkkina, mutta oli sittemmin luopunut luostarielämästä ja alkanut kasvattaa karjaa, jotta saisi rahaa poikansa koulutukseen.
Aluksi Sangay opiskeli Delhin yliopistossa, josta hän valmistui 1994 kandidaatiksi pääaineenaan oikeustiede. Valmistumisen yhteydessä hänelle myönnettiin stipendi Harvardiin, josta hän valmistui oikeustieteiden maisteriksi kaksi vuotta myöhemmin. Vuonna 2004 Sangay väitteli samasta yliopistosta oikeustieteen tohtoriksi. Tämän jälkeen hän jäi yliopistoon tutkijaksi ja keskittyi muun muassa ihmisoikeuksiin, Tiibetin pakolaishallitukseen ja tiibetiläisten kouluttautumiseen Intiassa.
Sangay on naimisissa Kesang Yangdon Shakjangin kanssa. Parilla on yksi tytär.
Sangay on Yhdysvaltain kansalainen. Hän on kuitenkin sanonut, että Intia on hänen "toinen kotinsa". Hän ei ole koskaan asunut Tiibetissä.
Poliittinen ura

Sangay sai jo koulussa opettajiltaan kehotuksen tehdä työtä tiibetiläisten asioiden parantamiseksi. Delhissa opiskellessaan Sangay liittyi Tiibetin nuorisokongressiin. Harvardissa Sangay järjesti myös useita akateemisia konferensseja, joihin osallistui kiinalaisia, tiibetiläisiä ja länsimaalaisia tutkijoita. Dalai-lama vieraili Harvardissa kahdesti (2003 ja 2009) Sangayn myötävaikutuksesta.
Kun dalai-lama ilmoitti alkuvuodesta luopuvansa kaikesta poliittisesta vallasta Tiibetin pakolaishallinnossa, Sangay kertoi tämän aiheuttaneen huolta tiibetiläisten keskuudessa. Sangay valittiin Tiibetin pakolaishallituksen pääministeriä vastaavaksi Kalon Tripaksi 27. huhtikuuta 2011 saatuaan 55 % annetuista äänistä. Hänen vastaehdokkaansa olivat Tenzin Namgyal (37,4 %) ja Tashi Wangdi (6,4 %). Sangay vannoi virkavalansa 8. elokuuta 2011.
Kalon Tripan asema ja titteli muutettiin muotoon sikyong syyskuussa 2012. Tämän johdosta Tiibetin johtaja oli ensimmäistä kertaa demokraattisesti vaaleilla valittu. Muutos astui voimaan 20. syyskuuta. Sangay uusi paikkansa vuonna 2016.
Vuonna 2017 Yhdysvaltain väistyvä Intian-suurlähettiläs Richard Verma isännöi illallisen, johon osallistui Sangayn lisäksi myös Intian valtionjohtoa ja näyttelijä Richard Gere. Virallisesti kyseessä oli yksityistilaisuus, mutta Kiina ilmaisi tyytymättömyytensä tästä huolimatta. Marraskuussa 2020 Sangay vieraili Valkoisessa talossa ja hänestä tuli ensimmäinen Tiibetin hallinnon edustaja, joka vieraili presidentin virka-asunnossa 60 vuoteen.
Vuoden 2021 vaaleissa Sangayn seuraajaksi valittiin Penpa Tsering.
Poliittinen ura > Poliittisia kantoja

Sangay on kertonut kannattavansa dalai-laman tavoin ns. keskitietä Tiibetin kysymyksessä: sen sijaan, että Tiibet olisi itsenäinen valtio, se voisi olla autonominen osa Kiinaa.
Aiheesta muualla

Kuvia tai muita tiedostoja aiheesta Lobsang Sangay Wikimedia Commonsissa
Luettelo Docklands Light Railwayn asemista

Tämä on luettelo Docklands Light Railwayn (DLR) asemista.
Motherland

Motherland (”Isänmaa”) on Mauritiuksen (Mauritius) kansallislaulu. Laulun on säveltänyt Philippe Gentil M.B.E. ja sen on sanoittanut Jean Georges Prosper.
Käännös

Englannissa sana ”motherland” - kirjaimellisesti 'äidinmaa' - on huomattavasti sanaa ”fatherland” ('isänmaa') yleisempi. Jälkimmäinen sana mielletään usein viittaukseksi Kolmanteen valtakuntaan eli natsi-Saksaan. Sanan ”motherland” merkitys on kuitenkin sama kuin suomen ”isänmaan”, joten olen päätynyt kääntämään sen tällä, meille tutummalla tavalla.
Naamiokiuru

| Naamiokiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Hietikkokiurut Spizocorys
Laji::  personata
Kaksiosainen nimi
 Spizocorys personata  (Sharpe, 1895) 
Katso myös
   Naamiokiuru Wikispeciesissä   Naamiokiuru Commonsissa 
Infobox OKNimi-testi OKIUCN-testi OK: 
Naamiokiuru (Spizocorys personata) on itäafrikkalainen varpuslintu. Sen elinympäristö käsittää Itä- ja Etelä-Etiopian sekä Kenian pohjois- ja keskiosat. Siitä tunnetaan neljä alalajia. Richard Bowdler Sharpe kuvaili lajin holotyypin Sassabanasta, Milmilistä, Etiopian Ogadenista 1895.
Lone Wolf (kuvitteellinen etsivä)

The Lone Wolf (1917)
Lone Wolf on yhdysvaltalaisen kirjailija Louis Joseph Vancen luoma fiktiivinen yksityisetsivä, oikealta nimeltään Michael Lanyard. Hahmo esiintyi ensimmäisen kerran kirjassa vuonna 1914, ja elokuviin se siirtyi kolme vuotta myöhemmin. Radiossa Mutual Broadcasting System esitti Lone Wolfia vuonna 1948. Televisiosarjaa esitettiin syndikoituna vuonna 1954.
Kirjat

The Lone Wolf (1914)
The False Faces (1918)
Alias The Lone Wolf (1921)
Red Masquerade (1921)
The Lone Wolf Returns (1923)
The Lone Wolf's Son (1931)
Encore The Lone Wolf (1933)
The Lone Wolf's Last Growl (1934)
The Lone Wolf and the Hidden Empire (1947)
Elokuvat

The Lone Wolf (mykkäelokuva, 1917, Bert Lytell)
False Facts (mykkäelokuva, 1919, Henry B. Walthall)
The Lone Wolf's Daughter (mykkäelokuva, 1919, Bertram Grassby)
The Lone Wolf (mykkäelokuva, 1924, Jack Holt)
The Lone Wolf Returns (mykkäelokuva, 1926, Bert Lytell)
Alias the Lone Wolf (mykkäelokuva, 1927, Bert Lytell)
The Lone Wolf's Daughter (1929, Bert Lytell)
Last of the Lone Wolf (1930, Bert Lytell)
Cheaters At Play (1932, Thomas Meighan)
The Lone Wolf Returns (1935, Melvyn Douglas)
The Lone Wolf in Paris (1938, Francis Lederer)
The Lone Wolf Spy Hunt (1939, Warren William)
The Lone Wolf Strikes (1940, Warren William)
The Lone Wolf Meets A Lady (1940, Warren William)
The Lone Wolf Keeps A Date (1941, Warren William)
The Lone Wolf Takes A Chance (1941, Warren William)
Secrets of the Lone Wolf (1941, Warren William)
Counter-Espionage (1942, Warren William)
One Dangerous Night (1943, Warren William)
Passport to Suez (1943, Warren William)
The Notorious Lone Wolf (1946, Gerald Mohr)
The Lone Wolf in Mexico (1947, Gerald Mohr)
The Lone Wolf in London (1947, Gerald Mohr)
The Lone Wolf and His Lady (1949, Ron Randell)
Radio

The Lone Wolf (1948, Walter Coy/Gerald Mohr)
Televisio

The Lone Wolf (tunnetaan myös nimellä Streets of Danger, 1954-1955, Louis Hayward)
Lisandro López

| 0 | 1 | 2 |
| --- | --- | --- |

Henkilötiedot
Koko nimi: Lisandro López
Syntymäaika: 2. maaliskuuta 1983 (ikä 41)
Syntymäpaikka: Buenos Aires, Argentiina
Pelipaikka: hyökkääjä
Pituus: 174 senttimetriä
Seura
Seura: Al-Gharafa SC
Junioriseurat
2001–2003: Racing Club
Seurat
| Vuodet | Seura | O (M) |
| 2003–2005 2005–2009 2009–2013 2013– | Racing Club Porto Lyon Al-Gharafa SC | 70 (26) 106 (49) 119 (59) |
Maajoukkue
| 2005– | Argentiina | 7 (1) |
 Seurajoukkueuran tilastot kattavat vain kansalliset sarjat, päivitetty 7. huhtikuuta 2013.  Maajoukkueuran tilastot päivitetty 8. huhtikuuta 2009.
Lisandro López (s. 2. maaliskuuta 1983 Buenos Aires, Argentiina) on argentiinalainen jalkapalloilija, pelipaikaltaan hyökkääjä. Hänen seuransa on qatarilainen Al-Gharafa SC.
Ura

Lisandro López aloitti uransa Racing Clubissa, joka pelasi Argentiinan pääsarjassa. Hän voitti vuoden 2004 Apertura-turnauksen maalipörssin. Tämä herätti kiinnostusta Euroopassa ja Porton lisäksi muun muassa englantilainen Charlton oli kiinnostunut hänestä.
López siirtyi Portoon 2,5 miljoonan euron siirtosummalla vuonna 2005. Ensimmäisenä kautenaan hän teki 26 ottelussa 7 maalia, ja hänestä tuli yksi Porton avainpelaajista. Hän onnistui myös maalinteossa Euroopan kentillä, ensimmäinen maali syntyi Mestarien liigan ottelussa Rangersiä vastaan. Toiset kaksi maalia syntyivät Hamburgia vastaan, niin ikään kauden 2006–2007 Mestarien liigassa.
Kaudella 2007–2008, kun Porto voitti liigamestaruuden, López voitti Portugalin liigan maalikuninkuuden 24 osumallaan 27 ottelussa. Kaudella 2008–2009 hän teki kuusi osumaa Mestarien liigassa, ollen neljäs maalintekijätilastossa Lionel Messin, Steven Gerrardin ja Miroslav Klosen jälkeen.
7. heinäkuuta 2009 López siirtyi Lyoniin 24 miljoonan euron siirtosummalla. Siirtosumma saattaa lopulta kohota 28 miljoonaan, mikäli sopimukseen asetetut menestysehdot täyttyvät. López edusti Lyonia kaikkiaan neljän kauden ajan. Debyyttikaudellaan hänet valittiin liigan parhaaksi pelaajaksi. Keväällä 2012 häm iski ratkaisevan maalin, kun Lyon voitti Ranskan cupin mestaruuden.
Kauden 2012/13 jälkeen López jätti Lyonin ja siirtyi Qatariin Al-Gharafan joukkueeseen.
Saavutukset

Portugalin liiga: 2006, 2007, 2008, 2009
Portugalin cup: 2006, 2009
Portugalin supercup: 2006
Ranskan cup: 2012
Aiheesta muualla

Esittely Portugoal -sivustolla (Arkistoitu – Internet Archive) (englanniksi)
Luxeuil-les-Bains

| Luxeuil-les-Bains |
| --- | --- |
 Kylpylä
 vaakuna
 Luxeuil-les-Bains
 Koordinaatit: 47°49′01″N, 6°22′53″E 
Valtio:  Ranska
Alue:  Burgundi-Franche-Comté
Departementti:  Haute-Saône
Arrondissementti:  Lure
Pinta-ala:  
 – Kokonaispinta-ala:  21,8 km²
Väkiluku (2014):  6 917 
 – Väestötiheys:  317 as./km²
Kunnan numero:  70311
 
 Kunnan kotisivut 
Infobox OKVirheellinen NIMI-arvo: 
Luxeuil-les-Bains on kunta itäisessä Ranskassa Haute-Saônen departementissa Burgundi-Franche-Comtén alueella.
Nähtävyyksiä

Kaupunki on vanha perinteinen kylpyläkaupunki. Roomalaiset rakensivat kylpylän alueen kuumien lähteiden ympärille ja perustivat kaupungin nimeltä Luxovium. Roomalaisten asutuksesta on yhä jäänteitä kylpylän puistossa. 1700- ja 1800-luvuilla rakennettiin nykyinen kylpylä, joka listattiin Ranskan historialliseksi monumentiksi vuonna 1862.
1400-luvulla rakennetussa kaupungintalon tornissa (Tour des Échevins) on ollut vuodesta 1865 lähtien kaupungin taidetta, historiaa ja arkeologiaa esittelevä museo.
Aiheesta muualla

Kuvia tai muita tiedostoja aiheesta Luxeuil-les-Bains Wikimedia Commonsissa
Tour des Échevins
Momodou Ceesay

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Momodou Ceesay
Syntymäaika: 24. joulukuuta 1988 (ikä 35)
Syntymäpaikka:  Banjul, Gambia
Pituus: 196 cm
Lempinimi: zico
Seura
Seura:  PS Kemi
Tehtävä: hyökkääjä
Junioriseurat
2006-2007:  Wallidan FC
2007-2008:  Grasshopper Club Zürich
2008:  Chelsea FC
Seurat
| Vuodet | Seura | O | (M) |
| 2008-2010 |  KVC Westerlo | 28 | (0) |
| 2010-2012 |  MŠK Žilina | 58 | (70) |
| 2013-2015 |  FK Kairat | 48 | (18) |
| 2015 |  Maccabi Netanya FC | 11 | (1) |
| 2016 |  MŠK Žilina | 5 | (0) |
| 2017- |  PS Kemi | 20 | (4) |
Maajoukkue
| 2005 | Gambia U17 | - | (-) |
| 2010- | Gambia | 16 | (6) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2017.  Maajoukkueuran tilastot päivitetty 16. kesäkuuta 2012.
Momodou Ceesay (s. 24. joulukuuta 1988 Banjul, Gambia) on gambialainen jalkapalloilija, joka edustaa Veikkausliiga-seura PS Kemiä 1+1 sopimuksella. Hänen pelipaikkansa on hyökkääjä.
Momodou Ceesay pelasi kotimaassaan Banjulissa Wallidan FC:ssä. Hänet valittiin Gambian alle 17-vuotiaiden maajoukkueeseen, joka osallistui Perussa käytyihin ikäluokkansa MM-kisoihin.
Ceesay siirtyi jo alle 20-vuotiaana kotimaastaan Gambiasta ulkomaille. Ensin hän pelasi Sveitsissä Grassoppersin junioriorganisaatiossa ja sen jälkeen Englannissa Chealsean junioriorganisaatiossa.
Vuonna 2008 Ceesay aloitti ammattilasiuransa Belgiassa KVC Westerlon riveissä, jossa hän pelasi kahden kauden ajan. Sen jälkeen hän siirtyi Slovakiaan MŠK Žilinan riveissä, jossa hän pelasi kaksi kautta ja saavutti keväällä 2012 Slovakian mestaruuden ja seuraavana vuonna Slovakian cupin. Seuraavat kaksi vuotta Ceesay pelasi Kazakstanissa Almatyssä FK Kairatissa kahden kauden ajan. Hän oli voittamssa vuonna 2014 Kairatin riveissä Kazakstanin cup-mestaruuden. Syksyn 2015 Israelissa pelatun jakson jälkeen hän siirtyi Slovakiaan MŠK Žilinaan, jossa hän pelasi syksyyn 2016 asti.
Ceesay siirtyi Suomeen keväällä 2017 PS Kemin Veikkausliiga-joukkueeseen 1+1 vuoden sopimuksella.
Maajoukkuetasolla Ceesay on edustanut Gambiaa lähes 20 maaottelussa vuodesta 2010 alkaen.